Regio trans flumen
Regio trans flumen (ita Latine; Aramaice Abar Nahara, עֲבַר-נַהֲרָה; Accadice Eber-Nāri; Graece Πέραν τοῦ ποταμοῦ) fuit sub Assyriis regio ea occidentalis quae trans flumen Euphraten iacebat. Imperio Assyrorum a Persis debellato, eadem fere regio (in satrapia principali Persica Babylonia comprehensa) eodem nomine saeculo V medio a.C.n. satrapiam sui ipsius constituta est; postea eadem fere regio a Ptolemaeis, qui ex Aegypto ibi aggressi sunt, nomine "regio citra Euphratem" (ἡ ἐντὸς Εὐφράτου χώρα) nuncupata est, per exemplum in Inscriptione Adulitana.